Siirdlaste tulek võis kesta mõne sajandi vältel sarnaselt ka Soome rannikualade asustamisega. Just soomerootsi keelekujuga oli kõige sarnasem ka eestirootslaste keel. Päris kindlasti on tuldud mitme lainena ja ilmselt ka Rootsi eri paigust. Muinasajal olid rannikualad üldiselt tühjemad, mis pakkus võimalusi hilisemaks kannakinnituseks. On arvatud, et pärast maa vallutamist ristisõdalaste poolt soodustati rootslaste asustust just rannikul, kuna neis nähti võimudele lojaalsemat elanikkonda, erinevalt  mereröövile rohkem kalduvatest eestlastest.